በግብፅ የፕሬዝዳንታዊ ምርጫ የአሸናፊነት ቅደመ ትንበያ ለፕሬዝዳንት አብድል ፋታ አልሲሲ እያደላ ነው
የግብፅ ፕሬዝዳንታዊ ምርጫ በትላንትናው እለት መጠናቀቁን ተከትሎ የአሸናፊነት ቅደመ ትንበያ ለፕሬዝዳንት አብድል ፋታ አልሲሲ ማድላቱ እየተነገረ ነው::የግብፅ ፕሬዝዳንታዊ ምርጫ ለተከታታይ ሶስት ቀናት ሲከናወን ቆይቶ ተጠናቋል::በምርጫው ጠንካራ ተፎካካሪዎች በሌሉበት የተከናወነ ሲሆን  ፕሬዝዳንት አብድል ፋታ አልሲሲን ለመፎካከር የቀረቡት አልጋድ ፕርቲው ሙሳ ሙስጠፋ ብቻ ናቸው፡፡ምርጫው ትናንት መጠናቀቁን ተከትሎ በ26 ግዛቶች ውስጥ ባሉ 13 ሺ 700 ምርጫ ጣብያ በላይ ድምፅ ቆጠራው ተጀምሯል፡፡የምርጫ ውጤቱ ከአራት ቀናት በኋላ መጋቢት 24 ይፋ እንደሚደረግ የግብፅ ምርጫ ባለስልጣን ተቋም አስታውቋል፡፡የምርጫው ሂደት ሰላማዊ እንደነበርና ክፍተኛ ቁጥር ያለው መራጭ ወደ የምርጫ ጣቢያዎቹ በማምራት ድምፅ እንደሰጠ የግብፅ ምርጫ ባለስልጣን አስታውቋል፡፡በትላልቅ ከተሞች ከፍተኛ ቁጥር ያለው መራጭ በሰልፍ ድምፅ ሲሰጡ እንደነበር ባለስልጣኑ የገለፀ ሲሆን ምርጫው ከጀመሩ ከአንድ ቀን በፊት በአሌክሳንድረያ አሸባሪዎች በተሸከርካሪ ላይ በጠመዱት ቦንብ በደረሰ ጥቃት ሁለት ፖሊሶች መሞታቸውን ግልጧል፡፡ ከተያዘው የጎርጎሮስያኑ 2018 ጀምሮ በሲናይ በረሀ መሽገዋል የተባሉ ሽብርተኞችን ለመደምስ ተልእኮ አንግበው ወደ ስፍራው ያቀኑት የግብጽ መከላከያ ኃይል አባላት በምርጫው በንቃት ስለመሳተፋቸው ባለስልጠን መስሪያ ቤቱ ገልጿል፡፡ምርጫውን ለመታዘብ በስፍራው የተገኙ ዘጠኝ ዓለም አቀፍ ተቋት ተወካዮች፤ የ54 ሀገር በቀል ግብረ ሰናይ ድርጅቶች ተወካዮች እና ህግ አስፈጻሚ አካላት የተሳተፉ ሲሆን አስከ ማርጫው መጠናቀቅያ ሰዓት ድረስ ያቀረቡት ተቃውሞ አለመኖሩም ተዘግቧል፡፡የጸጥታ ሀይሎችና ዳኞች ምርጫው ሰላማዊ እንዲሆን ማስተባበራቸው ለምርጫው አዎንታዊ የሆነ አስተዋፅኦ ማበርከቱን ባለስልጣን መስሪያ ቤቱ እውቅና ሰጥቷል፡፡ግብጽ ከአራት አመታት በፊት ባከናወነችው ምርጫ 54 ሚሊዮን መራጮች ድምጻቸውን ተመዝግበው ፕሬዝዳንት አብድል ፋታ አልሲሲ 96 በመቶ ድምፅ በማግኘት ማሸነፋቸው አይዘነጋም፡፡አልሲሲ ለሁለተኛ ጊዜ ሀገሪቷን ለመምራት የሚያስችላቸውን ድምፅ ለማግኘት እንደማይቸገሩ ሲነግር የቆየ ሲሆን አሁንም አሸናፊነቱ ከአጃቸው እንደማይወጣ አህራም ኦላይን ዘግቧል፡፡  